Folketing
1997-10-07

Der søges også skabt bedre incitamenter for udlejerne til at gennemføre forbedring og vedligeholdelse af ejendommene. Lov om offentlig regulering af boligforhold m.v. Som følge af opdelingen af den gældende lejelovgivning i tre selvstændige love er der behov for at udskille og samle de dele af den gældende lovgivning, som vedrører den offentlige regulering, i én særskilt ny lov. Ændring af lov om almene boliger m.v. (X) Lovforslaget indebærer, at finansierings- og styringsreglerne for det støttede byggeri ændres som følge af aftalen om kommunernes økonomi for 1998. Det vil endvidere bl.a. blive foreslået, at ordningen om tilskud til ansættelse af beboerrådgivere videreføres i perioden 1998-2002, og at statens samtykke altid skal indhentes, forinden der foretages nedrivning af almene boligejendomme. Der foreslås endelig ændringer vedrørende det statslige administrationsgebyr for nyt alment boligbyggeri. De ændrede finansierings- og styringsregler indebærer endvidere ændringer i byfornyelseslovgivningen. Ændring af lov om boligbyggeri (X) Forslaget betyder, at rammebeløbet for støttet boligbyggeri afskaffes som led i aftalen om kommunernes økonomi for 1998. Lovforslaget fastsætter endvidere kvoten for støttede private andelsboliger for 1998.